नागपुर में संघ पदाधिकारी पर जानलेवा हमला  
पुलिस ने जानकारी देते हुए बताया कि मोहन अग्निहोत्री नामक संघ कार्यकर्ता पर हमला हुआ।
राष्ट्रीय स्वयंसेवक संघ की नगर इकाई के एक पदाधिकारी पर कल रात नंदनवन इलाके में में दो अज्ञात लोगों ने चाकुओं से हमला कर दिया। पुलिस ने मंगलवार को जानकारी देते हुए बताया कि मोहन अग्निहोत्री नामक संघ कार्यकर्ता पर हमला हुआ जिन्हें एक निजी नर्सिंग होम में भर्ती कराया गया और अब वह खतरे से बाहर हैं।  अग्निहोत्री :40: अपने घर जा रहे थे तभी दो अज्ञात लोगों ने उनके दोपहिया वाहन को रोका और चाकुओं से उन पर हमला कर दिया, जिससे उनके गर्दन और पेट में जख्म आये। आसपास के इलाके के लोगों ने उन्हें उपचार के लिए अस्पताल पहुंचाया। हमले की वजह पता नहीं चल सकी है लेकिन पुलिस ने आईपीसी की धारा 307 के तहत हत्या की कोशिश का मामला दर्ज कर लिया है।